Mindanaa rakedvostulo

Mindanaa rakedvostulo (Prioniturus waterstradti) estas specio de papago en la familio Psittaculidae. Ĝi estis iam konsiderata samspecia kun la Monta rakedvostulo. Ĝi estas endemio de Mindanao en Filipinoj. Oni agnoskis du subspeciojn: la nomiga waterstradti sudoriente, kaj malindangensis okcidente. Iliaj naturaj habitatoj estas tropikaj malsekaj montararbaroj. Ĝi iĝas rara pro habitatoperdo kaj kaptado por la komerco de dorlotbestoj. BirdLife International (2016). "Prioniturus waterstradti". IUCN Red List of Threatened Species. 2016 e.T22684960A93052543. doi:10.2305/IUCN.UK.2016-3.RLTS.T22684960A93052543.en. Alirita la 11an de Novembro 2021. 

 Aspekto kaj taksonomio 
EBird priskribas tiun birdonspecion jene: "Mezgranda papago. La du centraj vostoplumoj havas plilongigitajn ŝaftojn finiĝantajn en rakedformo. Verda ĝenerale, pli malhela sur la dorso kaj pli pala sube, kun pli profunda verdo sur la kapo kaj blua vizaĝo. Troviĝas kune kun la Mindanaa lorio, sed estas pli granda kaj ne havas ruĝan vizaĝon kaj bekon. Voĉo inkluzivas diversajn nazajn kriegojn kaj raŭkan, metalan "ra-giik!" ofte dumfluge." Oni scias, ke ĝi flugas malalte super la arbaro.

 Subspecioj 
Oni agnoskis jenajn du subspeciojn:

 P. w. waterstradti – en sudorienta Mindanao; pli bruna dorso
 P. w.  malindangensis – en okcidenta Mindanao; pli pala bluo en krono kaj vizaĝo

 Ekologio kaj kutimaro 
Ĉi tiu specio ne havas studojn pri sia manĝado kaj reproduktado. Oni supozas, ke ĝi sekvas tipan dieton de rakedvostulo, kiu inkluzivas berojn, semojn kaj nuksojn. Kiel ĉiuj aliaj rakedvostuloj, ili estas kavnestumantoj. Ne multe pli estas konata pri ĝiaj reproduktaj kutimoj kaj dieto.

 Habitato kaj konservostatuso 
Ĝi loĝas en tropikaj humidaj montaraj arbaroj je 820–2 700 m, sed ĝi estis registrita jam je 450 m.

IUCN taksis ĉi tiun birdon kiel preskaŭ minacata, kun populacio de ĉirkaŭ 3 300 maturaj individuoj. Malgraŭ ĉi tiu sufiĉe malalta nombro kaj limigita teritorio, oni diras, ke ĝi estas surloke ofta en sia teritorio. Montara arbaro estas malpli minacata ol malaltebenaĵa arbaro. Arbarperdo povas iĝi minaco, sed oni ne supozas, ke ĝi havas signifan efikon ene de la altituda teritorio de ĉi tiu specio. Multaj papagoj en la regiono estas trafitaj de kaptado por komerco, sed ĝiaj efikoj sur ĉi tiu specio ne estas konataj.

Estas rekomendinde kolekti datumojn pri la efikoj de internacia kaj enlanda komercoj. Fari enketojn por havi pli bonan takson de la populacio. Kalkuli la indicojn de arbarperdo ene de ĝia altitudina kaj geografia areo uzante satelitajn bildojn kaj teknikojn pere de dedistanca sondado. Efike protekti la vivejon ĉe ŝlosilaj lokoj.

Referencoj



 Eksteraj ligiloj 

Kategorio:Papagoj
Kategorio:Birdoj de la Filipinoj